recursal/SuperWikiNEXT-32B huggingface dataset:
**சால்வதேசம்**  ஆபீரதேசத்தின் வடக்கிலும், விராடதேசம், சூரசேனதேசங்களுக்கு மேற்கிலும், சதத்ருநதியின் தென்பாக பூமியில் அகன்று பரவி இருந்த தேசம்.

இருப்பிடம்
----------

இந்த தேசம் மிகவும் சின்ன தேசமாகும். விவசாயத்திற்கு ஏற்ற பூமியாய் இருக்கும்.

மலை, காடு, விலங்குகள்
---------------------

இந்த தேசத்திற்கு மலைத்தொடர், காடுகளும், அவைகளில் கொடிய விலங்குகள் என்பதே கிடையாது.

நதிகள்
------

விபாசாநதியும், சதத்ருநதியும், மத்சுயதேசத்தைக் கடந்து ஒரு பெரிய நதியாக மாறி இந்த தேசத்தை செழிக்க வைத்து மேற்கு எல்லையில் ஓடும் சிந்துநதியுடன் இணைகிறது.

விளைபொருள்
----------

இந்த தேசத்தில் பட்டு, கரும்பு, பருத்தி, திராட்சை, முதலியன அதிகமாய் விளைந்தும், இந்த தேசத்தவர்கள் மகாராட்டிரம், ஆந்திரம், யவனதேசம், வங்கம், கோசலம், குருதேசம், சூரசேனம் அகிய தேசங்களில் ரத்தினம், பட்டு முதலியனவையும் வியாபாரம் செய்கின்றனர்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் -168 -
**துர்ஜன் சால்** (Durjan Sal) 17 ஆம் நூற்றாண்டில் சோட்டா நாக்பூரிலிருந்த ஓர் நாகவன்ஷி மன்னராவார். இவர் 1614 இல் தனது தந்தை பைரிசாலுக்குப் பின் ஆட்சிக்கு வந்தார்.  

துர்ஜன் சாலின் சுயாதீனமான அணுகுமுறையின் காரணமாக, தலைநகர் கோக்ராகர்லிருந்து வைரங்களை கைப்பற்றுவதற்காக, துர்ஜன் சாலுக்கு எதிராக தாக்குதல் நடத்துமாறு பீகார் ஆளுநர் இப்ராஹிம் கானுக்கு ஜஹாங்கீர் உத்தரவிட்டார்

இது ஒரு திடீர் தாக்குதல் என்பதால், துர்ஜன் சால் தன்னை தற்காத்துக் கொள்ள முடியவில்லை. துர்ஜன் சால் தோற்கடிக்கப்பட்டு கைது செய்யப்பட்டார். மேலும், 1615இல் இவரிடமிருந்து கைப்பற்றப்பட்ட அனைத்து வைரங்களும். இருபத்தி மூன்று யானைகளும் இப்ராஹிம் கான் வசம் சென்றது. துர்ஜன் சால் கைது செய்யப்பட்டு தில்லிக்கு அழைத்துச் செல்லப்பட்டார். பின்னர் குவாலியர் சிறைக்கு அனுப்பப்பட்டார். 

முகலாய அதிகாரிகள் வைரங்களை சேகரித்து முகலாய அரசவைக்கு அனுப்பி வைத்தனர். வைரத்தை தூய்மையை பரிசோதிக்க முடியாமல் பன்னிரண்டு ஆண்டுகள் சிறையில் இருந்த துர்ஜன் சால் அழைக்கப்பட்டார். இவர் உண்மையான வைரத்தை சுட்டிக்காட்டி, தன்னை விடுவித்துக் கொண்டார். ஆண்டுக்கு ரூ .6,000 கப்பம் செலுத்தவும் ஒப்புக்கொண்டார். மேலும் ஷா என்ற பட்டமும் இவருக்கு வழங்கப்பட்டது.

 நவரத்தன்கர் கோட்டை
இவர் கும்லா என்ற இடத்தில் நவரத்தன்கர் என்றும் தோய்சாகர் என்றும் அழைக்கப்படும் இடத்தில் ஓர் கோட்டையை கட்டினார். இவர் 1640இல் இறந்தார். இவருக்குப் பிறகு இவரது மகன் இராம் ஷா அரியணை ஏறினார்.

மேற்கோள்கள்
-----------

1. ↑  "The Nagbanshis And The Cheros". *archive.org*.
2. ↑  "CHOTA-NAGPUR (Zamindari)". *members.iinet.net.au*. 2019-05-05 அன்று மூலம் பரணிடப்பட்டது. 2021-04-04 அன்று பார்க்கப்பட்டது.
3. ↑  Ansari, Tahir Hussain (20 June 2019). *Mughal Administration and the Zamindars of Bihar*. பன்னாட்டுத் தரப்புத்தக எண்:9781000651522. .
4. ↑  "Gumla City History-Importance-Origin-Architecture". *hoparoundindia*. 2016-04-15 அன்று மூலம் பரணிடப்பட்டது. 2019-03-12 அன்று பார்க்கப்பட்டது.
5. ↑  "The Lost Kingdom of Navratangarh". *indianvagabond*.
**சால்லி ஓயே** *(Sally Oey)* ஓர் அமெரிக்க வானியலாளர் ஆவார். இவர் மிச்சிகான் பல்கலைக்கழகத்தில் பணிபுரிகிறார். இவர் பெரும்பொருண்மை வெம்மீன்களின் ஆய்வாளர் ஆவார். இவை மீவிண்மீன் வெடிப்புக்கு முந்தைய கட்ட விண்மீன்களாகும். இவர் 1999 இல்; அமெரிக்க வானியல் கழகத்தின் வானியலுக்கான ஆன்னி ஜம்ப் கெனான் விருதைப் பெற்றார் இவர் 2006 இல் அமெரிக்க வானியல் கழகத்தின் 206 ஆம் கூட்ட உரையாற்ர அழைக்கப்பட்டார்.

இவர் இப்போது பேராசிரியராக உள்ளார். இவர்ஜெமினி வான்காணகத்தின் குழுவுறுப்பினராக உள்ளார். இவர் 2001 இல் இருந்து 2004 வரை உலோவல் வான்காணக உதவி வானியலாளராக இருந்தார். மேலும், 1998 முதல் 2001 வரை விண்வெளித் தொலைநோக்கி நிறுவனத்தில் பணிபுரிந்தார்.

இவரது ஆராய்ச்சிக் குழுவாகிய அண்மைப் பால்வெளிகளின் பின்னூட்டச் செயல்பாடு (FANG) களக்கொத்திலும் பெரும்பால்வெளியிலும் அண்டவெளியிலும் பெரும்பொருண்மை விண்மீன்கள் நிலவும் பின்னூட்டத்தை உடுக்கணவெளிக்கும் பால்வெளியிடை ஊடகத்துக்கும் அனுப்புவதில் கவனம் குவிக்கிறதுe. இந்தப் பின்னூட்டங்கள் பின்வருமாறு:

* கதிர்வீச்சுப் பின்னூட்டம்: HII வட்டாரங்கள், இலய்மன் தொடர்ம உமிழ்வு பால்வெளிகள்
* வேதியியல் பின்னூட்டம்: செறிவாக்க நிகழ்வுகளும் பால்வெளியின் படிமலர்ச்சியும்
* இயக்கவடிவியல் பின்னூட்டம்: விண்மீன் மீயுயர் வெடிப்பு தூண்டும் மீக்குமிழிகாளும் பால்வெளி மீச்சூறாவளிகளும்
* பெரும்பொருண்மை விண்மீன்களும் விண்மீன் கொத்துகளும்

ஆன் ஆர்பரில் உள்ள மிச்சிகன் பலகலைக்கழகத்தில் ஓயேவும் அவரது கூட்டாளிகளும் 200 சுரியப் பொருண்மைக்கு மேலாக எந்தவொரு விண்மீனும் அமையவில்லை என்பதைக் கண்டறிந்தபின் அதற்கான சான்றுகளை நமது பால்வழியின் பிறவிண்மீன்கொத்துகளிலும் பாவழிஅயைச் சற்றிவரும் துணஇப்பால்வெளியாகிய மெகல்லானிக் முகில்களிலும் கண்டுபிடித்தனர். "அன்னல் இந்த வரம்பு விண்மீனாக்க இயற்பியலால் அமைகிறதா அல்லது விண்மீனாக்க வளிம உருவளவால் அமைகிறதா என்பது தெளிவாகவில்லை. தொடக்கநிலைப் புடவியில் 500 சூரியப் பொருண்மை பேரளவு விண்மீன்கள் நிலவியிருக்கலாம்" என ஓயே கூறுகிறார்.

மேற்கோள்கள்
-----------

1. ↑  "Annie J. Cannon Award in Astronomy". American Astronomical Society. 2010-11-19 அன்று மூலம் பரணிடப்பட்டது. 2011-05-05 அன்று பார்க்கப்பட்டது.
2. ↑  Faculty listing பரணிடப்பட்டது 2007-10-19 at the வந்தவழி இயந்திரம், U. Mich. Astronomy, retrieved 2011-05-05.
3. ↑  "Welcome to FANG!". 2016-12-05 அன்று பார்க்கப்பட்டது.
4. ↑  Anonymous (2005-12-02). "No place today for megastars". New Scientist. 2016-12-05 அன்று பார்க்கப்பட்டது – ProQuest வழியாக.

வெளி இணைப்புகள்
---------------

* Curriculum Vitae
* Staff Page At University of Michigan
* Interview With Slacker Astronomy Podcast - MP3 பரணிடப்பட்டது 2006-05-25 at the வந்தவழி இயந்திரம்
**விவேக் பிரசன்னா (Vivek Prasanna)**  ஒரு இந்திய திரைப்பட நடிகராவார். இவர் தமிழ் மொழித் திரைப்படங்களில் துணை கதாபாத்திரங்களில் நடிக்கிறார்.

நடிப்புலகில் பயணம்
------------------

தொலைக்காட்சித் தொடர்களில் பலவற்றில் நடித்த பிறகு விஜய் சேதுபதி நடித்து அருண் குமாரின் காவல்துறைப் பின்னணிக் கதையைக் கொண்ட சேதுபதி திரைப்படத்தின் மூலம் திரையுலகில் அறிமுகமானார்.  இந்தியாகில்ட்ஸ் தனது விமர்சனத்தில் இவரை அடியாள் கதாபாத்திரத்துக்குச் சரியாகப் பொருந்தமானவர் எனக் குறிப்பிட்டிருந்தது.

2017 ஆம் ஆண்டு, விவேக் பிரசன்னாவுக்கு தொடர்ச்சியாக தமிழ் திரைப்படங்களில் துணைக் கதாபாத்திரங்களில் நடிக்கும் வாய்ப்பைத் தந்து திருப்பு முனை ஆண்டாக அமைந்தது. விக்ரம் வேதாவில் போதைப்பொருள் தாதா இரவியாக, பீச்சாங்கை படத்தில் அரசியல்வாதியாக என சரியான கதாபாத்திரங்களில் தொடர்ந்து நடித்தார். மேயாத மான் திரைப்படத்தில் இரண்டாம் நிலை துணைக் கதாபாத்திரத்தில் தோன்றி வினோத் என்ற பாத்திரப்படைப்பில் சிறப்பாக நடித்தமைக்கான நல்ல விமர்சனங்களையும் பெற்றார்.

திரைப்பட வரிசை
--------------

| ஆண்டு | படம் | பாத்திரம் | குறிப்பு |
| --- | --- | --- | --- |
| 2016 | *சேதுபதி* |  |
| *இறைவி (திரைப்படம்)* |  |
| 2017 | *மாநகரம் (திரைப்படம்)* | முன்னனிக் கதாபாத்திரத்தின் நண்பன் |
| *பீச்சாங்கை* | நல்லதம்பி |
| *விக்ரம் வேதா* | இரவி |
| *பொதுவாக எம்மனசு தங்கம்* | முருகேசன் |
| *மேயாத மான்* | வினோத் |
| *வேலைக்காரன் (2017) திரைப்படம்* | பாபு |
| 2018 | *இரும்புத்திரை* |  |

மேற்கோள்கள்
-----------

1. ↑  "Vijay Sethupathi is not only the Makkal Selvan : Prem, Vivek Prasanna Interview Official Teaser Review videos - IndiaGlitz Tamil".
2. ↑  "Sethupathi review. Sethupathi Tamil movie review, story, rating - IndiaGlitz Tamil".
3. ↑  "Peechankai Review {3/5}: Ffter a point, the plot seems to be running in circles with no end in sight".
4. ↑  "Tamil Vikram Vedha Movie Preview cinema review stills gallery trailer video clips showtimes - IndiaGlitz Tamil".
5. ↑  "'Peechankai': the left comes to power".
6. ↑  "Meyaadha Maan review: A winning musical".
7. ↑  "We were nervous about releasing Meyaadha Maan along with Mersal: Actor Vaibhav". 23 October 2017.
**ஜனா** 2004ல் வெளிவந்த தமிழ்த் திரைப்படம். ஷாஜி கைலாஸ் இயக்கிய இப்படத்தில் கதாநாயகனாக அஜித் குமார், கதாநாயகியாக சினேகா மற்றும் முன்னனிக் கதாப்பாத்திரத்தில் ரகுவரன், ராதாரவி, கருணாஸ், ஸ்ரீவித்யா நடித்துள்ள இத்திரைப்படத்திற்கு தீனா இசை அமைத்துள்ளார்.

கதைச் சுருக்கம்
---------------

கிராமத்தில் வாழ்ந்து வரும் ஜனா (அஜித்), அங்கே வாழும் மக்களுக்காக குரல் கொடுக்கிறார். அங்கு நடக்கும் அநியாயங்களை தட்டிக் கேட்கிறார். இதனால் அவரைச் சுற்றிலும் பல எதிரிகள் உருவாகுகிறார்கள். அதற்கெல்லாம் ஜனா பொறுமையாக இருக்கிறார். இடைவேளைக்குப் பிறகு ஜனாவின் முந்தைய வாழ்க்கையை அறிய முடிகிறது.

மும்பையில் பிரபல ரவுடியான ஜனா அங்கே உள்ள அனைத்து ரவுடிகளும் பார்த்து பயப்படும் அளவுக்கு பயங்கரமாக இருக்கிறார். அங்கே பந்தாரியை கொன்று விட்டு தமிழ்நாட்டிற்கு வந்து ஒரு கிராமத்தில் நல்லவராக வாழ்கிறார்.

நடிகர்கள்
---------

* அஜித் குமார் - ஜனா
* சினேகா - மணிமேகலை
* ஸ்ரீவித்யா - ஜனாவின் அம்மாவாக
* மனோஜ் கே. ஜெயன் - ஜனாவின் சகோதரராக
* ராதாரவி - வீரபாண்டி
* ரகுவரன் - ஜனாவின் அப்பாவாக
* கருணாஸ்
* ரியாஸ் கான்
* சித்திக் - பந்தாரி
* டெல்லி கணேஷ்

தயாரிப்பு
---------

இத்திரைப்படம் 2002ம் ஆண்டின் தொடக்கத்தில் "திருடா" என்னும் பெயரில் அறிவிக்கப்பட்டது. இதில் அஜித்குமாருடன் நடிகை திரிஷா நடிப்பதாக இருந்தது. ஆனால் அவர் மற்ற திரைப்படங்களில் ஓய்வில்லாமல் நடித்துக் கொண்டிருந்ததால் அவரால் இத்திரைப்படத்தில் நடிக்க இயலவில்லை. அதற்குப் பின்னர் "ஜனா" என பெயர் மாற்றம் செய்யப்பட்ட இத்திரைப்படத்தின் படப்பிடிப்பு திசம்பர் 2002-ல் தொடங்கியது. 
இத்திரைப்படத்தில் திரிஷாவுக்கு பதிலாக நடிகை சினேகா கதாநாயகியாக நடித்தார்.

வெளியீடு
--------

இத்திரைப்படத்தின் கதாநாயகன் அஜித் குமார் தனது பணியை சிறப்பாக செய்திருந்தாலும் இத்திரைப்படத்தின் கதையானது முன்னர் தமிழில் வெளியான "நாயகன், பாட்ஷா திரைப்படங்களுடன் ஒத்து இருப்பதாக அறியப்பட்டது*.*

பின்னர் இத்திரைப்படம் தெலுங்கில் *ரௌடி* டான் என மொழிமாற்றம் செய்யப்பட்டது. அதற்கு பின்னதாக *மெயின் ஹூன் சோல்சர்* என மொழிமாற்றம் செய்யப்பட்டு குறுந்தகட்டில் வெளியானது.

பாடல்கள்
--------

ஆறு பாடல்கள் உள்ள இத்திரைப்படம் இசையமைப்பாளர் தீனாவின் இசையமைப்பில் உருவான திரைப்படமாகும்.

| எண் | பாடல் | பாடியவர்கள் |
| --- | --- | --- |
| 1 | "ஒரு வானமாய்" | எஸ். பி. பாலசுப்பிரமணியம் |
| 2 | "தித்தித்திடவே" | பாம்பே ஜெயஸ்ரீ |
| 3 | "பொதுவா பலருக்கு" | கார்த்திக், அனுராதா ஸ்ரீராம் |
| 4 | "தகதிமி தகதிமி" | திப்பு |
| 5 | "பூச்சாண்டி வந்துட்டான்" | சுனிதா சாரதி |
| 6 | "கொஞ்சம் உறவினையும்" | சங்கர் மகாதேவன் |

மேற்கோள்கள்
-----------

1. ↑  "www.ajithkumar.fr.fm". www.ajithkumar.fr.fm. 2012-08-06 அன்று பார்க்கப்பட்டது.
2. ↑  "Movies: The Ajith Interview". rediff.com. 2002-12-21. 2012-08-06 அன்று பார்க்கப்பட்டது.
3. ↑  "www.ajithkumar.fr.fm". www.ajithkumar.fr.fm. 2012-08-06 அன்று பார்க்கப்பட்டது.
4. ↑  "www.ajithkumar.fr.fm". www.ajithkumar.fr.fm. 2012-08-06 அன்று பார்க்கப்பட்டது.
5. ↑  "AllIndianSite.com - Jana - It's All About movie". Kollywood.allindiansite.com. 2012-05-11 அன்று மூலம் பரணிடப்பட்டது. 2012-08-06 அன்று பார்க்கப்பட்டது.
6. ↑  "Unleashed Entertainment in Tamil Cinema". Behindwoods.com. 2012-08-06 அன்று பார்க்கப்பட்டது.
7. ↑  "Jana". The Hindu. 2004-05-07. 2012-11-10 அன்று மூலம் பரணிடப்பட்டது. 2012-08-06 அன்று பார்க்கப்பட்டது.
**மைக்கேல் சில்வெஸ்டர் கார்டேன்சியோ ஸ்டாலோன்**(உச்சரிப்பு /stəˈloʊn/; ஜூலை மாதம் 6 ஆம் தேதி 1946 ஆம் வருடம் பிறந்த இவர் **சில்வெஸ்டர் ஸ்டாலோன்** என பொதுவாக அழைக்கப்படுகிறார் மற்றும் **Sly Stallone** என்று புனைப்பெயரிட்டும் அழைக்கப்படுகிறார். இவர் ஒரு அமேரிக்க திரைப்பட நடிகர்,தயாரிப்பாளர்,திரைக்கதையாசிரியர் மற்றும் இயக்குனர் ஆவார். இவர் அவ்வப்போது ஓவியமும் வரைவார். ஸ்டாலோன் ஹாலிவுட் திரைப்படங்களில் தனித்து அதிரடி ஆக்ஸன் கதாபதிரங்களினால் வெகுவாக அறியப்படுகிறார். இரண்டு குறிப்பிடத்தகுந்த பாத்திரங்களை இவர் செய்துள்ளார். அவை குத்துசண்டை வீரர் **ராக்கி பல்பா** மற்றும் அமெரிக்க ராணுவ வீரர் **ஜான் ராம்போ** ஆகியவை ஆகும். **தி ராக்கி** மற்றும் **ராம்போ** திரைபடங்களினுடன் மேலும் சில திரைப்படங்கள் அவரை ஒரு நடிகராக வலுவடைய செய்ததுடன் அவரின் பாக்ஸ் ஆபீஸ் வசூலும் வலுவடைந்தது.

ஸ்டாலோன் ராக்கி திரைப்படம் நேஷனல் பிலிம் ரிஜிஸ்டரியில் பதியவைக்க பட்டது. அத்துடன் இத்திரைப்பட முட்டுகள் சுமித்சோனியன் அருங்காட்சியகத்தில் வைக்கப்பட்டுள்ளது. பிலடெல்பியா கலை அருங்காட்சியகத்தின் முகப்பு நுழைவு வாயிலில் ஸ்டாலோன் இன் ராக்கி திரைப்படம் எடுக்கப்பட்ட இடத்தில் ராக்கி ஸ்டெப்ஸ் என்று புனைபெயரிடபட்டது. பிலடெல்பியா அருங்காட்சியகம் ஆனது அவரின் ராக்கி கதாப்பாத்திரத்தின் சிலையானது நிரந்தரமாக அருங்காட்சியகத்தின் அருகில்,வலது பக்கத்தில் படிகளுக்கு முன்னால் நிறுவப்பட்டுள்ளது. இது 2010 டிசம்பர் மாதம் 7 ஆம் தேதியன்று அறிவிக்கப்பட்டது.

ஆரம்பகால வாழ்க்கை
-----------------

சில்வெஸ்டர் ஸ்டாலோன் நியூயார்க் நகரத்தில் பிராங்க் ஸ்டேல்லன், Sr இற்கு மூத்த மகனாக பிறந்தார். நடிகர் மற்றும் இசையபைப்பாளர் பிராங்க் ஸ்டேல்லன் இவருக்கு இளைய சகோதரர் ஆவார். ஸ்டாலோனின் தந்தை இத்தாலியின்,அபுலியா,Gioia del Colle இல் பிறந்தார். அவரது குழந்தை பருவத்திலேயே ஐக்கிய அமெரிக்காவிற்கு புலம்பெயர்ந்தார். ஸ்டாலோனின் தாயார் அரை ரஷியன் யூத மற்றும் அரை பிரஞ்சு வம்சாவளியை சேர்த்தவர் ஆவார். இவர் பிறக்கும் போதே அறுவை சிகிச்சையில் ஏற்பட்ட பிரச்சனையால் இவரது முகத்தில் உள்ள நரம்புகள் பாதிக்கப்பட்டு இவரது முகத்தில் சில பாகங்களில் செயலற்று போனது. இதனால் இவரது முகத்தில் இடது அடி பாகமான உதடு, தொண்டை, முகவாய்கட்டை பாதிக்கப்பட்டது. இந்த பாதிப்பினால் இவரது பார்வை மற்றும் பேச்சும் பாதிக்கப்பட்டது. இவரது தந்தை ஒரு அழகுக்கலை நிபுணர் ஆவார். அவர் தன் குடும்பத்தை வாஷிங்டன் டி.சி க்கு அழைத்து சென்றார். அங்கு ஒரு அழகு கலை பள்ளியை தொடங்கினார். இவரது தாய் பெண்களுக்கு ஜிம்னாஸ்டிக் பள்ளியை 1954ல் தொடங்கினார். இவரது 9வது வயதில் இவரது தாய் தந்தையர் சட்டப்படி பிரிந்தனர். அதன் பின் இவர் தாயுடன் வாழ்ந்தார்.

மேற்கோள்கள்
-----------

1. ↑  Halperin, Ian (2010). *The Governator LP: From Muscle Beach to His Quest for the White House, the Improbable Rise of Arnold Schwarzenegger*. HarperCollins. பன்னாட்டுத் தரப்புத்தக எண்:0-06-200223-6, 9780062002235.
நெப்போலியன் பொனப்பார்ட் தனது தனித்துவமான தொப்பியுடன்
**பீக்கோர்ன்** (bicorne) அல்லது **பைக்கோர்ன்** (bicorn) என்பது, பழைய காலத்தில் பயன்பட்ட இரண்டு மூலைகளைக் கொண்ட ஒரு வகைத் தொப்பி. 1790களில், ஐரோப்பிய, அமெரிக்கப் தரைப்படையினரும், கடற்படை அதிகாரிகளும் இந்தத் தொப்பியைத் தமது சீருடையில் ஒரு பகுதியாகப் பயன்படுத்தி வந்தனர். தற்போது இது நெப்போலியன் பொனப்பார்ட்டுடன் இணைத்துப் பார்க்கப்படுகிறது. எனினும், நெப்போலியன் காலத்தைச் சேர்ந்த பல உயர் அதிகாரிகள் பிக்கார்னை அணிந்தனர். ஒரு முழுமையான உடைக்கான தலையணியாக இது 1914 ஆம் ஆண்டு வரையாவது பயன்பாட்டில் இருந்தது.

வரலாற்றுப் பயன்பாடு
-------------------

*டிரைக்கோர்ன்* (tricorne) எனப்படும் மும்மூலைத் தொப்பியில் இருந்து உருவான *பைக்கோன்*, தொடக்கத்தில் அகன்ற விளிம்பை உடையதாக இருந்தது. இவ் விளிம்பின் முன்பகுதியும் பின்பகுதியும் மேல்நோக்கி மடிக்கப்பட்டிருந்தன. இது தொப்பிக்கு விசிறி போன்ற வடிவத்தைக் கொடுத்தது. பொதுவாக நாட்டு நிறங்களைக் கொண்ட முத்திரை தொப்பியின் முன்பகுதியில் பொருத்தியிருக்கும். பிற்காலத்தில் தொப்பி பொருமளவுக்கு முக்கோண வடிவத்தைக் கொண்டதாக மாறியது. நீட்டிக்கொண்டிருக்கும் இரண்டு மூலைகளும் படிப்படியாக மேலும் கூரிய வடிவத்தைப் பெற்றன. முத்திரை வலப்புறம் இருக்கும்படியாக இத் தொப்பியை அணிந்தனர். 

  

கிரான்ட் அட்மிரல் அல்பிரட் வொன் திர்பிட்ஸ் பைக்கோர்னை அணிந்திருக்கும் காட்சி.
1970 களில் மூலைகள் இரண்டு பக்கங்களிலும் இருக்கும் வகையில் இத் தொப்பியை அணிந்தனர். ஏறத்தாழ 1800 ஆம் ஆண்டுக்குப் பின்னர், இத்தொப்பியின் மூலைகள் முன்னும் பின்னுமாக இருக்கும்படியே பெரும்பாலும் அணிந்ததைக் காண முடிகிறது. இந்த மாற்றத்தின் போது நீட்டிக்கொண்டு இருந்த கூரிய முன்புறத்து முனை தட்டையான வடிவத்தையும் பெற்றது. 

  

சில வகை பைக்கோர்ன்கள் தட்டையாக மடிக்கக்கூடிய வகையில் வடிவமைக்கப்பட்டிருந்தன. இது தலையில் அணியாதபோது மடித்துக் கைகளுக்குக் கீழ் சொருகிக் கொள்வதற்கு வசதியாக இருந்தது. 

  

உலகின் பெரும்பாலான கடற்படைகளின் அதிகாரிகளுடைய முழுமையான சீருடையின் ஒரு பகுதியாக, முதலாம் உலகப் போரின் இறுதிவரை பைக்கோர்ன்கள் பரவலாகப் பயன்பட்டு வந்தன. பின்னரும் இரண்டாம் உலகப் போர் வரை குறைந்த அளவில் பிரித்தானியா, பிரான்சு, ஐக்கிய அமெரிக்கா, சப்பான் ஆகிய நாடுகளினதும், வேறு சில நாடுகளினதும் கடற்படைகளின் அதிகாரிகள் இதனை அணிந்து வந்தனர். ஆனால், இரண்டாம் உலகப் போருக்குப் பின்னர் மேற்குறித்த பயன்பாட்டுக்காக பைக்கோர்னைப் பயன்படுத்துவது முற்றாகவே இல்லாமல் போய்விட்டது. 

  

மேற்குறித்த படைத்துறைப் பயன்பாடுகள் தவிர, 19 ஆம் நூற்றாண்டிலும், 20 ஆம் நூற்றாண்டின் முற்பகுதியிலும், ஐரோப்பாவின் முடியாட்சிநாடுகளிலும், சப்பானிலும், அரச விழாக்களில் சீருடை அணியவேண்டிய தேவை ஏற்படும்போது மூத்த குடிசார் அலுவலர்களும் பைக்கோர்ன்களை அணிந்தனர். பொதுவாக இவ்வழக்கம் முதலாம் உலகப் போருடன் முடிந்துவிட்டது எனினும், மிதவெப்பக் காலநிலை கொண்ட நாடுகளின் பிரித்தானிய ஆளுனர்களும், சில பொதுநலவாய நாடுகளின் ஆளுனர் நாயகங்களும் 20 ஆம் நூற்றாண்டின் நடுப் பகுதிவரை சடங்குமுறை உடைகளோடு இவற்றை அணிந்து வந்தனர்.

இவற்றையும் பார்க்கவும்
----------------------

* தொப்பி
**மனோரமா தம்புராட்டி** *(Manorama Thampuratti)* ஒரு 18 ஆம் நூற்றாண்டுச் சமற்கிருத அறிஞர் ஆவார் இவர் கோட்டக்கல்லைச் சேர்ந்த கிழக்கே கோவிலகத்தைச் சார்ந்தவர். இது கோழிக்கோடு நிலக்கிழார் ஆட்சிப் பிரிவுகளில் ஒன்றாகும். இவர் அரசக் குடும்பத்தைச் சேர்ந்தவர் என்பதால் சமற்கிருதத்தில் அறிஞர் ஆனார். அப்போது பெண்கள் எவரும் சமற்கிருதம் படிக்கும் வழக்கம் இல்லை. இவர் இளமையிலேயே சமற்கிருதத்தில் ஆழ்ந்த புலமை பெற்றதால் இம்மொழியின் சாத்திரங்களையும் அப்போதே பயிலும் வாய்ப்பு பெற்றார்.

இவர் சமற்கிருதத்தில் பல கவிதைகளை இயற்றிக் கேரளாவில் கவிஞராகப் பரவலாக அறியப்பட்டுள்ளார். என்றாலும், சில சுலோகங்களைத் தவிபிவரது பிற கவிதைகள் இப்போது கிடைக்கவில்லை.

இவர் திருவாங்கூர் மகாராசாவாகிய தர்மராஜா சிறீ கார்த்திகா திருநால் பலராமவர்மா (1724–98) காலத்தவர் ஆவார். திப்பு சுல்தான் வடக்கு மலபாரை வென்றதும் இவர் திருவாங்கூரில் தலைமறைவாகினார்ரிவரது தகலைமறைவு காலத்தில் தான் திருவாங்கூர் அரசர் *பாலராம பாரதம்* எனும் நாடகத்தை இயற்றினார். இதற்கு மனோரமா தம்புராட்டி உரையும் அறிவுரையும் வழங்கியுள்ளார். இந்நிகழ்ச்சி நாடகத்தை முழுமைபெறச் செய்தது. அரசர் கார்த்திகா திருநாளுடனான இவரது கடிதத் தொடர்புகள் வரலாற்றுச் சிறப்பு வாய்ந்தனவாகும்.

மேற்கோள்கள்
-----------

1. ↑  Devika , Methil. "Balarama Bharatam by Maharaja Kartika Thirunal Balarama Varma". May 13, 2012 அன்று பார்க்கப்பட்டது.
வங்காளதேசத்தில் சில்ஹெட் மாவட்டத்தின் அமைவிடம்
**சில்ஹெட் மாவட்டம்** (Sylhet district) (வங்காள மொழி: সিলেট জেলা தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். நாட்டின் வடகிழக்கில் அமைந்த இம்மாவட்டம் சில்ஹெட் கோட்டத்தில் உள்ள நான்கு மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் சில்ஹெட் நகரம் ஒரு மாநகராட்சியும் ஆகும்.

மாவட்ட எல்லைகள்
---------------

சில்ஹெட் மாவட்டத்தின் வடக்கில் இந்தியாவின் காசியா-ஜெயந்தியா மலைத் தொடர்களும், தெற்கில் மௌலிபஜார் மாவட்டம், கிழக்கில் இந்தியாவின் அசாம் மாநிலத்தின் கசார் மாவட்டம் மற்றும் கரீம்கஞ்சு மாவட்டம், மேற்கில் சுனாம்கஞ்ச் மாவட்டம் எல்லைகளாக கொண்டுள்ளது.

மாவட்ட நிர்வாகம்
----------------

சில்ஹெட் மாவட்டம் பனிரெண்டு துணை மாவட்டங்களாகப் பிரிக்கப்பட்டுள்ளது. மேலும் இம்மாவட்டம் ஒரு மாநகராட்சியும், நான்கு நகராட்சிகளும், 102 ஒன்றியங்களும், 3206 கிராமங்களும் கொண்டுள்ளது.

மக்கள் தொகையியல்
----------------

1332 சதுர கிலோ மீட்டர் பரப்பு கொண்ட மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதியான முடிவு அறிவிக்கப்படவில்லை) மக்கள் தொகை 34,34,188 ஆக உள்ளது. அதில் ஆண்கள் 17,26,965 ஆகவும், பெண்கள் 17,07,223 ஆகவும் உள்ளனர். பாலின விகிதம் 101 ஆண்ககளுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 995 நபர்கள் வீதம் வாழ்கின்றனர். சராசரி எழுத்தறிவு 51.2 % ஆக உள்ளது.

### சமயங்கள்

சில்ஹெட் சாகி ஈத்கா, வங்காளதேசத்தின் பெரியதும், பழைமையானதும் ஆகும்
இம்மாவட்டம் 6,754 மசூதிகளும், 453 இந்துக் கோயில்களும், 96 கிறித்தவ தேவாலயங்களும், நான்கு பௌத்த விகாரங்களும் கொண்டுள்ளது.

பிற தகவல்கள்
------------

இம்மாவட்டத்தின் சராசரி ஆண்டு மழைப் பொழிவு 3334 மில்லி மீட்டராகும். 236.42 சதுர கிலோ மீட்டர் பரப்பில் காப்புக் காடுகள் கொண்டுள்ளது. மணிபுரி, காசியா, சக்மா, திரிபுரா, பத்ரா, சவ்தால், கரோ, லுசாய் போன்ற முக்கிய பழங்குடி இன மக்கள் இம்மாவட்டத்தில் வாழ்கின்றனர்.
சுர்மா, குஷிரா, சோனை, பியாயின், பக்ரா, நவா, சாவ்லா, மொனு, தமாலியா, பரதால், ஜூரி, கொயின், சுதாங், மதப்பூர் போன்ற ஆறுகள் இம்மாவட்டத்தில் பாய்கிறது.

மேற்கோள்கள்
-----------

விக்கிமீடியா பொதுவகத்தில்,  
 ***Sylhet District***   
என்பதின் ஊடகங்கள் உள்ளன. 


1. ↑  Ashfaq Hossain (2012). "Sylhet District". in Sirajul Islam and Ahmed A. Jamal. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  Community Report Sylhet Zila June 2012
[*தொடர்பிழந்த இணைப்பு*]
3. ↑  Sylhet District Information
**ஜன்சத்தா தளம் (லோக்தந்திரிக்)** (*Jansatta Dal -Loktantrik*)என்பது இந்தியாவின் உத்தரப் பிரதேசத்தில் உள்ள ஒரு அரசியல் கட்சியாகும். இது பொதுவாக ராஜா பையா என்று அழைக்கப்படும் ரகுராஜ் பிரதாப் சிங் நவம்பர் 2018-ல் லக்னோவின் ரமாபாய் பூங்காவில் தனது 25 ஆண்டுக்கால அரசியலைக் குறிக்கும் பேரணியின் போது தொடங்கப்பட்டது.

தலித்துகள் அல்லாதோருக்கான இட ஒதுக்கீடு முறை, கல்வி மற்றும் வேலைவாய்ப்பில் உள்ள ஏற்றத்தாழ்வு தொடர்பான பிரச்சனைகளைக் கட்சி எழுப்பியுள்ளது. ராஜா பையாவின் கட்சி 2022ஆம் ஆண்டு உ.பி. தேர்தலில் வெற்றி பெறுவதை நோக்கமாகக் கொண்டுள்ளது. அனைத்து சாதியினருக்கும் சம உரிமைக்காகப் போராடுவதைக் கொள்கையாகக் கொண்டுள்ளது.

ரகுராஜ் பிரதாப் சிங் தவிர, அக்‌ஷய் பிரதாப் சிங், வினோத் சரோஜ் மற்றும் சைலேந்திர குமார் முதலியோர் இக்கட்சிக்கு ஆரம்பக்காலத்தில் ஆதரவு தெரிவித்து இருந்தனர்.

மேலும் பார்க்கவும்
------------------

* இந்தியாவில் உள்ள அரசியல் கட்சிகளின் பட்டியல்

வெளி இணைப்புகள்
---------------

* அதிகாரப்பூர்வ இணையதளம்

மேற்கோள்கள்
-----------

1. 1 2 3  "Raja Bhaiya launches party with war cry for caste equality". .
2. ↑  "Thousands Throng Lucknow Streets as Raja Bhaiya Launches Party on Anti-Dalit Plank". News 18. 30 November 2018. .
3. ↑  "Raja Bhaiyya floats new faction"Jansatta Dal"; says Ram temple issue must be sorted out via court ruling". .
4. ↑  Mishra, Subhash. "UP: Raghuraj Pratap Singh launches new political party". . Mishra, Subhash (30 November 2018). "UP: Raghuraj Pratap Singh launches new political party". *The Times of India*.
மன்சூர் பராமிமன்சூர் பராமி
**மன்சூர் பராமி** [(Mansour Bahrami), (26 ஏப்ரல், 1956)] என்பவர் ஓய்வுபெற்ற டென்னிஸ் வீரராவார். வலக்கை டென்னிஸ் விளையாட்டு வீரரான இவர் ஈரான் நாட்டைச் சேர்ந்தவர். இவர் இரட்டைக் குடியுரிமையாய் பிரான்ஸ் நாட்டின் குடியுரிமையையும் 1989 முதல் கொண்டிருந்தார். 1989 ஆம் ஆண்டு *பிரெஞ்சு ஓப்பன்* இரட்டையர் பிரிவில் இறுதிப் போட்டியில் விளையாடினார். 1988 ஆம் ஆண்டின் *ஜெனீவா ஓப்பன்* இரட்டையர் பிரிவில் வெற்றி பெற்றார். இவர் அவரது தந்திரோபாய விளையாட்டு முறையால் மிகவும் பிரபலமானார். 1974 முதல் தொழில்முறை ரீதியாக *டென்னிஸ்* விளையாடத் தொடங்கிய இவர் 2003 ஆம் ஆண்டில் டென்னில் விளையாடுவதிலிருந்து ஓய்வு பெற்றார்.

போட்டி விபரம்
-------------

|  |
| --- |
| **விபரம்** |
| கிராண்ட் ஸ்லாம் (0-1) |
| டென்னிஸ் மாஸ்டர்ஸ் கோப்பை (0-0) |
| ஏடிபி மாஸ்டர்ஸ் வரிசை (0-2) |
| ஏடிபி டூர் (2-7) |

விளையாட்டு வாழ்க்கை
-------------------

ஈரானிய நாட்டில் டென்னில் விளையாட போதுமான வீரர்கள் இல்லாதபோது இவர் விளையாடத் தேர்தெடுக்கப்பட்டார். தனது 16 ஆம் வயதில் டேவிஸ் கோப்பைப் போட்டியின் இறுதி ஆட்டத்தில் விளையாடி அணிக்கு வெற்றியைப் பெற்றுத் தந்தார். ஆனால் 1970 களில் ஏற்பட்ட ஈரானியப் புரட்சியின் காரணமாய் இவரது விளையாட்டு பாதிக்கப்பட்டது. இதன் காரணமாய் இவர் பிரான்சு நாட்டிற்குப் புலம் பெயர்ந்தார்.

மேற்கோள்கள்
-----------

1. ↑  MacDonald, Geoff (30 January 2010). "Islamic Republic Crushed the Dreams of Iran’s Top Tennis Players". *New York Times*.. பார்த்த நாள்: 7 June 2014.
**சில்வியா தாரெசு பீய்ம்பெர்ட்** *(Silvia Torres-Peimbert)* (பிறப்பு: 1940)ஒரு மெக்சொகோ வானியலார் ஆவார். இவர் 2011 இல் யுனெசுகோவின் அறிவியல் பெண்களுக்கான லோரியல் விருதை இலத்தின அமெரிக்காவுக்காகப் பெற்றார். இப்பரிசு வளிம ஒண்முகிலின் வேதி உட்கூறுகளைத் தீர்மானித்தமைக்காக வழங்கப்பட்டது.

வாழ்க்கை
--------

இவர் 1940 இல் மெக்சிகோ நகரத்தில் பிறந்தார். இவர் மெக்சிகோ தேசிய தன்னாட்சிப் பல்கலைக்கழகத்தில் இயற்பியல் கற்றார். பின்னர் இவர் பெர்க்கேலியில் உள்ள கலிபோர்னியா பல்கலைக்கழகத்தில் சேர்ந்தார். இவர் மெக்சிகோவுக்கு தன் முதுமுனைவர் ஆராய்ச்சி செய்ய திரும்பினார். இவர் விண்மீன்களின் உருவாக்கத்தையும் நடுநிலையளவு விண்மீன்கள் வீசியெறியும் பொறுண்மையையும் பற்றி ஆய்வு செய்துவருகிறார். இவர் பெருவெடிப்பின்போது எஞ்சிய எல்லியப் பரவலை ஆய்ந்துள்ளார். இவர் மெக்சிகோ தேசியப் பல்கலைக்கழகத்தில் பேராசிரியர் ஆனார். பிறகு, 1998 இல் இருந்து 2002 வரையில் அந்நிறுவன இயக்குநராக இருந்தார். இக்காலத்தில்லிவர் மானுவேல் பீய்ம்பெர்டுடன் நெருக்கமாக பணிபுரிந்தார். தாரெசு பீய்ம்பெர்ட்டும் பீய்ம்பெர்ட்டும் குவில்லெர்மோ ஆரோ மாணவர்கள் அவர். இவர் தான் முதன்முதலாக 1958 இல் வளரும் நாடுகளில் இருந்து அரசு வானியல் கழகத்துக்குத் தேர்வாகியவர் ஆவார்.

இவர் புலமைசால் வானியல், வானியற்பியல் இதழின் பதிப்பாசிரியராக இருந்துள்ளார்.

இவர் 2011 இல் யுனெசுகோவின் அறிவியல் பெண்களுக்கான லோரியல் விருதை இலத்தின அமெரிக்காவுக்காகப் பெற்றார். இந்த விருது ஐந்து கண்டங்களுக்கு அறிவியலில் முன்னணியில் விளங்கும் பெண்களுக்கு வழங்கப்படுகிறது. இவருக்கு இந்த விருது வளிம ஒண்முகில்களின் வேதி இயைபை ஆய்வு செய்தமைக்காக வழங்கப்பட்டது. விருது வழங்கியோர் இவ்வாய்வு தொடக்கநிலை அண்ட்த்தைப் புரிந்துகொள்ல இன்றியமையாததாக்க் கருதியுள்ளனர். இவர் 2012 இல் ஏன்சு பெத்தே பரிசையும் பெற்றார். இப்பரிசு இவருக்கு புடவியின் தொடக்கநிலை வளர்ச்சின்போது எல்லியம் மற்றும் பிற தனிமங்களின் அளவைத் தீர்மானித்தமைக்காக தரப்பட்டது. இந்த தனிமங்களை அறிதல், பால்வெளிகளும் விண்மீன்களும் உருவாதலைப் புரிந்துகொள்ள அண்டவியலாளர்களுக்கு உதவுகிறது.

இவர் 2015 முதல் 2018 வரையில் பன்னாட்டு வானியல் ஒன்றியத்தின் தலைவராக (இவரே இரண்டாவதாக இப்பதவியை வகித்த பெண்மணி ஆவார்) தேர்ந்தெடுக்கப்பட்டார்; இவர் அமெரிக்க வானியல் கழகத்திலும் வளரும் நாடுகளின் அறிவியல் கல்விக்கழகத்திலும் உறுப்பினரும் ஆவார்.

மேற்கோள்கள்
-----------

1. 1 2  Silvia Torres-Peimbert, unam.mx, retrieved 17 March 2014
2. 1 2  2012 Hans A. Bethe Prize Recipient, American Physical Society, retrieved 18 March 2014
3. ↑  Bracher ... [et al.](editors), Katherine (2007). *The biographical encyclopedia of astronomers* ([Online-Ausg.] ). New York, NY: Springer. பக். 472. பன்னாட்டுத் தரப்புத்தக எண்:0387304002. .
4. 1 2 3  Professor Silvia Torres-Peimbert wins the L’Oréal-UNESCO Award for Women in Science, International Astronomical Union, retrieved 18 March 2014
**பாலைக் கௌதமனார்** சங்ககாலப் புலவர்களில் ஒருவர். இவர் பாடியனவாக 11 பாடல்கள் சங்கநூல்களில் காணப்படுகின்றன. பதிற்றுப்பத்து என்னும் தொகுப்பு நூலில் மூன்றாம் பத்தாக அமைந்துள்ள 10 பாடல்களும், புறநானூற்றில் 366 எண்ணுள்ள பாடலும் இவரால் பாடப்பட்டவை.

பாலை என்பது இக்காலத்தில் கேரள மாநிலத்தில் பாலக்காடு என்னும் பெயருடன் விளங்கும் ஊரைக் குறிக்கும். கௌதமன் என்னும் பெயர் வடமொழித் தொடர்புடையதாகக் காணப்படுகிறது. புலவர் அந்தணர்.. இமயவரம்பன் தம்பி பல்யானைச்செல்கெழு குட்டுவன் மீது இவர் பாடிய 10 பாடல்கள் பதிற்றுப்பத்தில் உள்ளன. தருமபுத்திரன்மீது இவர் பாடிய பாடல் புறநானூற்றில் உள்ளது.

#### பதிற்றுப்பத்துப் பாடல்கள்

இவர் பதிற்றுப்பத்தில் இடம்பெற்றுள்ள பாடல்களைப் பாடியதற்காக அரசன் பரிசளிக்க விரும்பி வேண்டியதைக் கேட்டுப் பெற்றுக்கொள்ளுமாறு வேண்டினான். புலவர் 'யானும் என் பார்ப்பனியும் சுவர்க்கம் புகவேண்டும்' என்றார். அரசன் பார்ப்பாரில் பெரியார் யார் எனக் கேட்டறிந்து அவரைக் கொண்டு வேள்வி செய்தான். ஒன்பது வேள்விகளைப் பார்த்துக்கொண்டிருந்த புலவரும் அவரது பார்ப்பனியும் பத்தாவது வெள்விக்குப்பின் காணாராயினர் என்று அவருடைய பத்துப் பாடல்களுக்கு இறுதியில் சேர்க்கப்பட்டுள்ள பதிகம் கூறுகிறது.

இவர் தன் பாடல் ஒன்றில் பரிவேட்பு என்று குட்டுவன் இப்போது ஐயப்பன் மலை என்று கூறப்படும் சங்ககால அயிரை மலையில் செய்த அஸ்வமேத யாகத்தைக் குறிப்பிடுகிறார்.(21)

மற்றொரு பாடலில் (24) அந்தணர் ஆறு தொழில் புரிந்து ஒழுகுவர் என்று குறிப்பிட்டு அரசன் அவர்களை வழிமொழிந்து நடந்துகொள்ளவேண்டும் என்று அறிவுரை கூறுகிறார். 'ஓதல், வேட்டல், அவை பிறர்ச் செய்தல், ஈதல், எற்றல்' என்பன அந்தரின் ஆறு தொழில்கள் என்று விளக்குகிறார். தம்மபத ஓதுதல், பிறரை தம்மபதம் ஓத உதவுமாறு செய்தல், யாசகம் செய்தல், பிறரை யாசகம் செய்ய உதவுமாறு செய்தல், பிறருக்குக் கல்வி புகட்டல், பிறர் தருவனவற்றை ஏற்றுக்கொள்ளுதல் என்பன அந்த ஆறு தொழில்கள். 'ஆ பயன் குன்றும் அறுதொழிலோர் நூல் மறப்பர் காவலன் காவான் எனின்' என்று வரும் திருக்குறளில் 'அறுதொழிலோர்' என்னும் தொடருக்கு இது விளக்கமாக அமைந்துள்ளது.

ஒரு பாடலில் (21) கடவுளுக்குச் செய்யும் பெரும்பெயர் ஆவுதி, மக்களுக்குச் செய்யும் அடுநெய் ஆவுதி என்னும் வேள்விகளைக் குறிப்பிடுகிறார்.

#### தருமபுத்திரனைப் பாடியது - புறநானூறு 366

இந்தப் பாடல்களின் சில அடிகள் சிதைந்துள்ளன. பெருங்காஞ்சி என்னும் துறையைச் சேர்ந்த இந்தப் பாடலில் நிலையாமை பற்றிப் பேசப்படுகிறது. முரசு முழக்கத்துடன் தன் பெயரை நிலைநாட்டிக்கொண்டு வாழ்ந்த தனிப்பெருஞ் சிறப்புடையோரும் சென்று மாய்ந்தனர் என்று பாடல் குறிப்பிட்டுச் செல்கிறது.

பாடலில் 'அறவோன் மகனே' என விளிக்கும் தொடர் காணப்படுகிறது. புறநானூற்றைத் தொகுத்த ஆசிரியர் இந்தத் தொடரைக்கொண்டு 'தருமபுத்திரன்' என்னும் பெயரை உருவாக்கியுள்ளார்.

பாடப்பட்ட தருமபுத்திரன் ஒரு வள்ளல். அவன் சோறு வேண்டியவர்களுக்கு மாட்டை வெட்டிக் கறி சமைத்துச் சோறு போட்டான். கள் விரும்பியவர்களுக்குக் கள் தந்தான். பகல் வேளையில் பிறர் முயற்சிகளுக்கு உதவினான். இரவு வேளையில் மறுநாள் செய்யவேண்டியதை எண்ணிப்பார்த்துக் கொள்வான். இப்படி அவன் பண்புகள் பாராட்டப்பட்டுள்ளன.

அடிக்குறிப்பு
-------------

1. ↑  பாடிப் பெற்ற பரிசில்:'நீர் வேண்டியது கொண்மின்' என, 'யானும் என் பார்ப்பனியும் சுவர்க்கம் புகல் வேண்டும்' என, பார்ப்பாரிற் பெரியோரைக் கேட்டு, ஒன்பது பெரு வேள்வி வேட்பிக்க, பத்தாம் பெரு வேள்வியில் பார்ப்பானையும் பார்ப்பனியையும் காணாராயினார் (பதிற்றுப்பத்து பதிகம் 3)
**கந்தரனுபூதி** அல்லது **கந்தர் அனுபூதி** என்னும் நூல் அருணகிரிநாதர் என்பவரால் பாடப்பட்டது. அருணகிரிநாதர் 15-ஆம் நூற்றாண்டில் வாழ்ந்த புலவர்.

சொல் விளக்கம்
-------------

அனுபூதி என்னும் சொல்லினை அனு + பூதி என்று பிரிக்கலாம்.

"அனு" என்பது அனுபவம். "பூதி" என்பது புத்தி. இது (அறிவு). அறிவின் பூரிப்பு. அனுபவ அறிவின் பூரிப்பே அனுபூதி.

சிறப்புகள்
----------

பத்தாம் திருமுறை திருமந்திரம் நூலுக்கு ஒப்பாக இந்த நூல் கொள்ளத்தக்கது எனச் சமயவாணர்கள் கூறுகின்றனர்.

திருமூலர் இடையன் உடலுக்குள் புகுந்து திருமந்திரம் சொன்னாராம். அதுபோல அருணகிரிநாதர் கிளி உடலுக்குள் இருந்துகொண்டு இந்த நூலைச் சொன்னார் எனக் கூறுவர்.

நூலின் யாப்பு
-------------

எல்லாப்பாடல்களுமே "நிலைமண்டில ஆசிரியப்பா" வகையில் எழுதிருப்பதனை காண முடிகிறது. எனவே ஒவ்வொரு பாடலும் 4 அளவடிகள் கொண்டு, ஆசிரியச்சீர்கள் கொண்டு இயற்றப்பட்டிருக்கின்றன.

பாடல்கள்
--------

இந்த நூலில் 51 பாடல்கள் உள்ளன.

பாடல்கள் எதுகைத்தொடை ஓட்டத்தால் சந்தச்சுவை உடையனவாக உள்ளன. 

இவற்றோடு மேலும் சில பாடல்களைச் சேர்த்து 105 பாடல்கள் கொண்ட பதிப்புகளும் உள்ளன. 

இந்த நூல் முருகன் தனக்குக் குருவாய் வரவேணும் என வேண்டிக்கொள்ளும் பாடலோடு முடிகிறது.

முடியும் பாடல்கள்
-----------------

உருவாய் அருவாய் உளதாய் இலதாய்  

மருவாய் மலராய் மணியாய் ஒளியாய்க்  

கருவாய் உயிராய்க் கதியாய் விதியாய்க்  

குருவாய் வருவாய் அருள்வாய் குகனே - பாடல் எண் 51  

  

ஒருகால் அடியேன் மனம் உன்னை நினைத்து  

உருகாது உருகும்படி தந்தருள்வாய்  

பெருகு ஆழியிலும் துயிலும் பெருமாள்  

மருகா முருகா மயில் வாகனனே. – பாடல் 51, தஞ்சை சரசுவதிமகால் ஏடு.  

  

கந்தரனு பூதிதன்னைக் கற்(று)உரைப்போர் தங்களிடம்  

வந்தவினை அத்தனையும் மாயுமே – செந்தண்  

திருத்தணியில் வாழ்முருகா சேயோர் அடியார்  

கருத்தணியில் வாழ்ந்திருப்பர் காண். 

என்னும் வெண்பாவோடு இந்த நூலை முடிப்பாரும் உண்டு.

பேசா அனுபூதி பிறந்ததுவே (பாடல் 43) என்னும் பாடலோடு நூல் முடிகிறது என்றும், சும்மா இரு என்னும் வேண்டுகோளுடன் (பாடல் 12) நூல் முடிகிறது என்றும் 
கூறப்படும் கருத்துகளும் உண்டு.

* இந்த நூலில் முருகனின் திருவுரு, ஊர்தி, படை, கொடி முதலானவை கூறப்படுகின்றன.
* ஈதல் இந்த நூலில் வலியுறுத்தப்படுகிறது.
* பாசத் தளையில் கலங்கிய நிலை, மனம் அமைதி பெற்றுத் தவத்தில் ஒன்றிய நிலை, முருகன் திருவருள் பெற்ற ஞானநிலை, உபதேச நிலை என்னும் நான்கு பிரிவுகளில் பாடல்கள் அமைந்துள்ளன.

கருவிநூல்
---------

* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

அடிக்குறிப்பு
-------------

1. ↑  கந்தர் அனுபூதி

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**கந்தர் அனுபூதி** |
**பாலை பூங்கா** (*Palai Park*) என்பது தமிழ்நாட்டின் நிறுவப்பட்டுள்ள இரண்டு மரபியல் மரபுத் தோட்டங்களில் ஒன்றாகும் (அச்சாடிபரம்பு, இராமநாதபுரம் மற்றும் குறிஞ்சி பூங்கா, ஏற்காடு, சேலம்). இந்த பூங்கா தோட்டக்கலை மற்றும் தோட்டப் பயிர்கள் துறையால் பராமரிக்கப்படுகிறது. பழங்கால சங்க இலக்கியங்களில் வறண்ட சுற்றுச்சூழல் மண்டலத்தைக் குறிக்கும் ஐந்து நிலப்பரப்புகளில் ஒன்றான பாலை நிலப்பரப்பின் பெயர் இதற்கு இடப்பட்டுள்ளது. தமிழ்நாடு தோட்டக்கலை மேம்பாட்டு முகமை மூலம் உருவாக்கப்பட்ட இந்த தோட்டம், அப்போதைய முதல்வர் செல்வி ஜெ. ஜெயலலிதாவால் திறந்து வைக்கப்பட்டது.

முக்கிய அம்சங்கள்
-----------------

பாலை மரபியல் மரபுத் தோட்டத்தில் உள்ள சில முக்கிய அம்சங்கள்: புல்வெளிகள், மணல் திட்டுகள், சிறிய குளம், சோலை, நாற்றங்கால் பகுதி, குழந்தைகளுக்கான பூங்கா பகுதி, மேடைப் பகுதி, குடில் மற்றும் உணவுச் சாலை.

படங்கள்
-------

* நுழைவாயில்நுழைவாயில்
* நடைபாதைநடைபாதை
* பாலைவனச் சோலைபாலைவனச் சோலை
* குழந்தைகள் விளையாட்டுப் பகுதிகுழந்தைகள் விளையாட்டுப் பகுதி
* குடில்குடில்
* குழந்தைகள் விளையாட்டுப் பகுதிகுழந்தைகள் விளையாட்டுப் பகுதி
* பாலைவனச்சோலை மாலைக் காட்சிபாலைவனச்சோலை மாலைக் காட்சி
* குளம்குளம்
* அலுவலகக் கட்டடம்அலுவலகக் கட்டடம்
* நாற்றங்கால் விற்பனை மையம்நாற்றங்கால் விற்பனை மையம்

மேற்கோள்கள்
-----------

1. 1 2  "Horticulture" (ஆங்கிலம்). Ramanathapuram District, Tamil Nadu, India. 2021-12-28 அன்று பார்க்கப்பட்டது.
2. ↑  Special Correspondent (2015-06-18). "Ramanathapuram gets Genetic Heritage Garden" (in en-IN). *The Hindu*. .
**மிச்சிகன் அவென்யூ** (*Michigan Avenue*) சிகாகோ நகரில் வடக்கு-தெற்காக அமைந்துள்ள தெருவாகும். சிகாகோ தண்ணீர் தொட்டி, சிகாகோ கலை நிறுவனம், மில்லெனியம் பூங்கா போன்றவை மிச்சிகன் அவென்யூவில் உள்ளன. சிகாகோவாசிகளுக்கும் சுற்றுலாப்பயணிகளிடையே இத்தெரு புகழ் பெற்றுள்ளது.

வரலாறு
------

காங்கிரஸ் ப்லாசாவிலிருந்து பார்க்கும்போது மிச்சிகன் அவென்யூ
1924இல், முதன்முதலாக டிராபிக் விளக்குகள் சிகாகோவில் மிச்சிகன் அவென்யூவில் பொருத்தப்பட்டன.

வடக்கு மிச்சிகன் அவென்யூ மற்றும் தி மெக்னிபிசென்ட் மைல்
-------------------------------------------------------

வடக்கு மிச்சிகன் அவென்யூ மற்றும் தி மெக்னிபிசென்ட் மைல்சிகாகோ ஆற்றின் குறுக்கே மிச்சிகன் அவென்யூ பாலம்.மெக்னிபிசென்ட் மைலின் தெற்கு
தற்போது சிகாகோ ஆற்றின் வடக்குப் பகுதி "தி மெக்னிபிசென்ட் மைல்" என்று அழைக்கப்படுகின்றது. சில நேரங்களில் "தி மேக் மைல்" என்றும் அழைக்கப்படுகின்றது.

படங்கள்
-------

* 1911இல் வரலாற்று சிறப்பு மிகுந்த மிச்சிகன் பௌலேவார்டு மாவட்டம்.1911இல் வரலாற்று சிறப்பு மிகுந்த மிச்சிகன் பௌலேவார்டு மாவட்டம்.
* சிகாகோவின் கலை நிறுவனத்தின் வெளியே, தெற்கு பார்த்து...சிகாகோவின் கலை நிறுவனத்தின் வெளியே, தெற்கு பார்த்து...
* சிகாகோவின் கலை நிறுவனத்தின் வெளியே, வடக்கு பார்த்து...சிகாகோவின் கலை நிறுவனத்தின் வெளியே, வடக்கு பார்த்து...

மேற்கோள்கள்
-----------

1. ↑  Hayner, Don; McNamee, Tom (1988). *Streetwise Chicago, Michigan Avenue/Michigan Avenue (Pvt.)*. Loyola University Press. பக். 87. பன்னாட்டுத் தரப்புத்தக எண்:0-8294-0597-6.
2. ↑  "Golden opportunity". *Chicago Tribune Magazine*: pp. 31. 2007-11-25

மேலும் அறிய
-----------

விக்கிமீடியா பொதுவகத்தில்,  
 ***Michigan Avenue (Chicago)***   
என்பதின் ஊடகங்கள் உள்ளன. 

* சிகாகோவின் மெக்னிபிசென்ட் மைல்
**கந்தர் அந்தாதி** (கந்தரந்தாதி) என்னும் நூல் அருணகிரிநாதர் என்பவரால் எழுதப்பட்டது. அருணகிரிநாதர் 15ஆம் நூற்றாண்டில் வாழ்ந்தவர். 

கந்தரந்தாதி நூலில் காப்புச்செய்யுள் உட்பட 102 பாடல்கள் உள்ளன. அனைத்தும் யமகம் முறையில் அமைந்த அந்தாதிப் பாடல்கள். எளிதில் பொருள் விளங்கிக்கொள்ள முடியாத பாடல்கள்; புலமை விளையாட்டுப் பாடல்கள். எனவே "கந்தரந்தாதியைப் பாராதே, கழுக்குன்றத்து மலையை நினையாதே" என்னும் பழமொழி ஒன்று தோன்றியது. திருக்கழுக்குன்றத்து மலை ஏறுவதற்குக் கடினமானது. அதுபோல கந்தரந்தாதி புரிந்துகொள்ளக் கடினமானது. 

அந்தாதிப் பகுதியில் உள்ள 100 பாடல்களும் "சி, சீ, செ, சே, தீ, தெ, தே" என்னும் 8 எழுத்துக்களில் ஒன்றைக் கொண்டு தொடங்குகின்றன. திருஞானசம்பந்தர் தேவாரத்தில்  தலப்பெயருடன் கூடிய மோனையந்தாதி உள்ளது. 

இந்த நூலிலுள்ள மோனை எழுத்துக்களும் செந்தில் வாழ் முருகனைக் குறிப்பனவாக இருப்பதால் இந்த நூல் திருச்செந்தூர் முருகப்பெருமான் மீது பாடப்பட்டது என்னும் கருத்து நிலவிவருகிறது.

கருவிநூல்
---------

* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**கந்தர் அந்தாதி** |

அடிக்குறிப்பு
-------------

1. ↑  திருமுறை 3: 94-99
**கந்தர் அலங்காரம்** என்பது அருணகிரிநாதர் இயற்றிய முருகன் பற்றிய பக்திப் பாடல்கள் கொண்ட நூலாகும். தமிழ்ச் சிற்றிலக்கிய வரிசையில் பாடப்பெற்ற முதல் அலங்கார நூல் இதுவாகும். காப்பு பாடல் ஒன்றும், நூற்பயன் பாடல் எழும் சேர்ந்து மொத்தம் 108 பாடல்கள் கொண்ட இந்நூல் முருகனிடமிருந்து ஞான உபேதசம் பெறுவதைப் போன்று பாடல்கள் அமைந்துள்ளன. இந்நூல் வெவ்வேறு வேளைகளில் அருணகிரிநாதரால் இயற்றப்பட்ட பாடல்களின் தொகுப்பு என்றும், முருகனால் உபதேசம் பெற்றப்பட்ட போது எழுதப்பட்டது என்றும் இருவேறு கருத்துக்கள் நிலவுகின்றன. அருணகிரிநாதர் உலக வாழ்வை வெறுத்து உயிரை மாய்த்துக் கொள்ள துணிந்தபோது இவரைக் காப்பாற்றி முருகன் வழங்கிய உபதேசங்களைப் பற்றி இந்நூல் கூறுகிறது.

சிறப்பு
-------

இந்நூல் தேவாரம் போல வழிபாட்டு நூலாகக் கருதப்படுகிறது. கந்த சஷ்டி நாளில் முருகன் பக்திப் பாடல்களாக இந்நூல் பாடப்படுகிறது.

இவற்றையும் பார்க்க
------------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**கந்தர் அலங்காரம்** |

* கந்த சஷ்டி
* கந்த சஷ்டி கவசம்
* முருகன்

மேற்கோள்கள்
-----------

* கந்த உபதேசம் பரணிடப்பட்டது 2016-03-05 at the வந்தவழி இயந்திரம் முனைவர் மு.பழனியப்பன்
**இராதா பூவேந்திரன்** (*Radha Poovendran* ) அமெரிக்காவிலுள்ள வாசிங்டன் பல்கலைக்கழகத்தில் மின் மற்றும் கணினி பொறியியல் துறையில் பேராசிரியராக உள்ளார். வலைப்பின்னல் பாதுகாப்பு ஆய்வகத்தின் நிறுவன இயக்குநராகவும், வாசிங்டன் பல்கலைக்கழகத்தின் தகவல் உத்தரவாத ஆராய்ச்சிப் பிரிவின் இணை இயக்குநராகவும் செயற்பட்டு வருகிறார். இப்பல்கலைக்கழகத்தின் தகவல் பாதுகாப்பு கல்வி மற்றும் வலைப்பின்னல் கல்வி பரப்புரை ஆலோசனைக் குழுவின் உறுப்பினராகவும் இருந்துள்ளார்.

தேசிய அறிவியல் அறக்கட்டளையுடன் இணைந்து, இவர் 2016 ஆம் ஆண்டு இணைக்கப்பட்ட சமூகங்கள் ஆராய்ச்சி மற்றும் கல்வி தொடர்பான பட்டறையின் தலைவராகவும் முதன்மை ஆய்வாளராகவும் பணியாற்றினார். 

பூவேந்திரனின் ஆராய்ச்சி கம்பியிலா மற்றும் உணரி வலைப்பின்னல் பாதுகாப்பு, எதிர் படிமமாக்கல், பொது கம்பியிலா வலைப்பின்னல்களின் தனியுரிமை மற்றும் இணையவெளி பாதுகாப்பு ஆகியவற்றில் கவனம் செலுத்துகிறது. ஓர் இணை ஆசிரியராக இத்தலைப்பு தொடர்பான நூல்கள் சிலவற்றையும் பூவேந்திரன் எழுதியுள்ளார். மின்னியல், மின்னணுவியல் பொறியாளர் கழக உறுப்பினர் தகுதி மற்றும் சிறந்த முன்னாள் மாணவர் உள்ளிட்ட பல விருதுகளை இராதா பூவேந்திரன் பெற்றுள்ளார்.

மேற்கோள்கள்
-----------

1. ↑  "Radha Poovendran faculty page". *Electrical & Computer Engineering Department webpage*. University of Washington. 5 January 2020 அன்று பார்க்கப்பட்டது.
2. ↑  "IEEE Fellows 2015". IEEE Communications Society. 5 January 2020 அன்று பார்க்கப்பட்டது.

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* DBLP
* Google Scholar
* MathSciNet
* Mathematics Genealogy Project
* ORCID
* Scopus
* zbMATH

 |
**ஏக பாத ஸ்தானகம்** என்பது ஒரு காலை தரையில் ஊன்றி, மற்றொரு காலை மடக்கி தவமிருப்பது போல நிற்கும் கோலம் ஆகும். இந்த ஸ்தானக முறையில் ஆண், பெண் என இரு நிலைகள் உள்ளன. இந்து சமய சிற்பங்களை வடிக்கும் போது தவ நிலைக்கோலங்கள் இந்த ஸ்தானக முறையில் வடிக்கப்படுகின்றன.

ஆண் தவம்
--------

பகீரதனின் கடும் தவம் மாமல்லபுரம் புடைப்புச் சிற்பங்கள், தமிழ்நாடு, இந்தியா
ஆண் தவம் செய்யும் முறையில் தரையில் ஊன்றிய காலின் முழங்கால் முட்டியின் மீது மடக்கிய காலின் பாதத்தை வைத்து நிற்பார். இவ்வாறான தவக்கோல முறையில் அர்ஜூனன் தவம், பகீரதன் தவம் போன்ற தவச்சிற்பங்களில் காணப்படுகிறது.

பெண் தவம்
---------

ஏக பாத ஸ்தானக தவக்கோலத்தில் அம்மன்
பெண் தவம் செய்யும் முறையில் ஒரு காலை ஊன்றி மற்றொரு காலை மடக்கி, மடக்கிய காலின் பாதம் வானத்தை நோக்கி இருப்பதாக நிற்பார். இவ்வாறான தவக்கோல முறையில் காமாட்சியம்மன் போன்ற தவச்சிற்பங்களில் காணப்படுகிறது.

காஞ்சிபுரம் காமாட்சியம்மன் கோயிலின் கருவறையில் காமாட்சியின் இடது பக்கத்தில் வடக்கு திசை நோக்கியவாறு, அஞ்சன காமாட்சி அம்மன் தவம் புரியும் கோலத்தில் உள்ளார்.

ஆதாரங்கள்
---------

1. ↑  சிற்ப செந்நூல் - வை. கணபதி ஸ்தபதி - தொழில் நுட்பக் கல்வி இயக்கம், சென்னை - பக்கம் 64
2. ↑

வெளி இணைப்புகள்
---------------
**சண்முகம் சிவலிங்கம்** (டிசம்பர் 19, 1936 – ஏப்ரல் 20, 2012, பாண்டிருப்பு) ஈழத்தின் முக்கிய கவிஞர்களில் ஒருவர். 1960 முதல் இலக்கியத்துக்குப் பங்காற்றி வந்த சண்முகம் சிவலிங்கம் ஓர் ஓய்வுபெற்ற விஞ்ஞானப் பட்டதாரி ஆசிரியர்.

இலங்கையின் கிழக்கு மாகாணத்தின் அம்பாறை மாவட்டத்திலுள்ள பாண்டிருப்பைப் பிறப்பிடமாகக் கொண்டவர். அவர் பிறந்தது ஒரு இந்துக் குடும்பத்தில். ஆனால் பாடசாலை காலத்திலேயே கத்தோலிக்கராக மதம் மாறியவர். ஒரு கத்தோலிக்கக் குடும்பத்திலேயே திருமணம் செய்து கொண்டவர். கேரளத்தில் படித்து அறிவியலில் பட்டம் பெற்றார். அறிவியல் பட்டதாரி ஆசிரியராகப் பணி ஆற்றினார். பாண்டிருப்பு மகா வித்தியாலயத்தில் அதிபராக பணியாற்றி ஓய்வு பெற்றார். இவரது கிராமத்தில் இவர் ஸ்டீவன் மாஸ்டர் எனவே அழைக்கப்பட்டார். இவருக்கு ஆறு ஆண் பிள்ளைகள். ஒருவர் ஈழப்போராட்டத்தில் களத்தில் உயிரிழந்தவர்.

இவரது கவிதைகளின் தொகுதி ஒன்று 1988இல் *நீர்வளையங்கள்* என்ற பெயரில் வெளியானது. இவர் விமர்சனக் கட்டுரைகளையும் சிறுகதைகளையும் எழுதுவதோடு கவிதை மொழிபெயர்ப்பிலும் பங்காற்றியுள்ளார். ஒரு கவிஞராகவே பரவலாக அறியப்பட்டாலும் இவரது சிறுகதைகளும் மிகவும் தரமானவையே. சண்முகம் சிவலிங்கம் எழுதிய *ஆக்காண்டி* கவிதை குறிப்பிடத்தக்க ஒன்றாகும்.

நூல்கள்
-------

* *நீர் வளையங்கள்*-கவிதைத் தொகுதி
* *சிதைந்துபோன தேசமும் தூர்ந்துபோன மனக்குகையும்*, காலச்சுவடு வெளியீடு, 2011.
* "காண்டாவனம்" சிற்கதைத் தொகுதி

வெளி இணைப்புகள்
---------------

தளத்தில்  
சண்முகம் சிவலிங்கம் எழுதிய
 ***நூல்கள்*** உள்ளன.

* சண்முகம் சிவலிங்கம் வலைப்பதிவு பரணிடப்பட்டது 2013-05-06 at the வந்தவழி இயந்திரம்
* சண்முகம் சிவலிங்கம் காலமானார், இனியொரு, ஏப்ரல் 20, 2012
* சிதைந்துபோன தேசமும் தூர்ந்துபோன மனக்குகையும் - அறிமுகம்
[*தொடர்பிழந்த இணைப்பு*]
* கவிஞர் சண்முகம் சிவலிங்கம் – கிளர்த்தும் நினைவுகள்
* கவிஞர் சண்முகம் சிவலிங்கம் - அஞ்சலிக் குறிப்புகள்
**ஆனைவாரி அருவி** என்பது இந்தியாவின் தமிழ்நாட்டின், சேலம் மாவட்டம்,தற்போதைய கள்ளக்குறிச்சி மாவட்டம் கல்வராயன் மலைப்பகுதியில், ஆத்தூரை அடுத்த அம்மாபாளையம் அருகே கல்வராயன் வனப்பகுதியில் ஆனைவாரி அருவி அமைந்துள்ளது. விழுப்புரம் மாவட்டம், கள்ளக்குறிச்சி வட்டத்தில் வாரம் என்ற மலைகிராமத்தில் இருந்து உருவாகும் ஓடையானது, கல்வராயன் வனப்பகுதியில் ஆனைவாரி அருவியாக கொட்டுகிறது. இந்த அருவியில் இருந்து வரும் நீரும் வனப்பகுதியில் இருந்து வரும் நீரும் சேலம் மாவட்டம் ஆத்தூர் வட்டம் கல்லாநத்தம் அருகே உள்ள முட்டல் ஏரியை நிரப்புகின்றன. இந்த அருவியானது சேலம் மாவட்டக் குற்றாலம் என சுற்றுலாப் பயணிகளால் அழைக்கப்படுகிறது. இங்கு உள்ள முட்டல் ஏரியில் வனத்துறையால் படகு துறை அமைக்கப்பட்டுள்ளது. இந்த அருவியானது ஆத்தூரில் இருந்து 10 கிலோமீட்டர் தொலைவில் அமைந்துள்ளது.

மேற்கோள்கள்
-----------

1. ↑  "சேலம் ஆத்தூர் அருகே பரபரப்பு ஆனைவாரி அருவியில் திடீர் வெள்ளம் குளித்துக்கொண்டிருந்த 30பேர் தவிப்பு: வனத்துறையினர் பத்திரமாக மீட்டனர்". *செய்தி*. தினகரன். 3 செப்டம்பர் 2018. 2018-10-03 அன்று மூலம் பரணிடப்பட்டது. 5 அக்டோபர் 2018 அன்று பார்க்கப்பட்டது.
2. ↑  "ஆத்தூர் அருகே காட்டாற்று வெள்ளத்தில் சிக்கிய 100 பேர் உயிர் தப்பினர்!". *செய்தி*. thedupori.com. 5 அக்டோபர் 2018 அன்று பார்க்கப்பட்டது.
[*தொடர்பிழந்த இணைப்பு*]
**ஆன் பிராங்க்** (*Anne Frank*) (1929 சூன் 12-1945 சனவரி 6) இரண்டாம் உலகப்போரின் காலகட்டத்தில் வாழ்ந்த ஒரு யூதச் சிறுமி. இவர் தான் எழுதிய நாட்குறிப்புகளுக்காக அறியப்படுகிறார். இவரது குடும்பம் நெதர்லாந்தில் வசித்து வந்தது. இரண்டாம் உலகப்போரின் போது ஜெர்மனியின் நாசிப்படைகளால் யூதர்கள் சிறைப்பிடிக்கப்பட்டு கொல்லப்பட்டு வந்ததால் இவர்களது குடும்பம் ஒரு மறைவிடத்தில் இரண்டு ஆண்டுகளாக வசித்து வந்தது. பின்னர் அடையாளம் தெரியாத ஒருவரால் காட்டிக்கொடுக்கப்பட்டு இவர்கள் முகாம்களுக்கு கொண்டு செல்லப்பட்டு அடைக்கப்பட்டனர். அங்கு இச்சிறுமி இறந்து விட்டார்.

மறைந்து வாழ்ந்த போது இவர் எழுதிய நாட்குறிப்புகள், இவர் இறந்த பின் இவரது தந்தையால் நூலாக வெளியிடப்பட்டது. இந்நூல் இரண்டாம் உலகப்போர்க் காலத்தில் யூதர்கள் பட்ட அவலங்களை எடுத்துக் காட்டுவதாக உள்ளது.

ஆன் பிராங்கின் தந்தையார் ஓட்டோ பிராங்க். இவர் ஒரு வணிகராக இருந்தார். ஆன்னுக்கு மர்காட் என்ற தமக்கை இருந்தார். இவர்கள் மறைவிடத்தில் வாழ்ந்த போது இவர்களுடன் இன்னொரு யூதக்குடும்பமும் வசித்து வந்தது. பின்னாளில் மேலும் ஒரு பல் மருத்துவரான யூதரும் வந்து சேர்ந்தார். மொத்தம் இந்த எட்டு பேரும் ஏறத்தாழ இரண்டாண்டுகள் இவ்வாறு மறைந்து வாழ்ந்தனர்.

பின்னர் யாரோ ஒருவரால் காட்டிக்கொடுக்கப்பட்டு இவர்கள் வதைமுகாம்களில் அடைக்கப்பட்டனர். வதைமுகாமில் ஆன்பிராங்க், அவரது தமக்கை, தாய் ஆகியோர் இறந்து விட்டனர். பின்னர் நேசநாடுகள் ஜெர்மனியை வெற்றிகொள்ளத்துவங்கிய நேரத்தில் ஆன்னின் அப்பா இருந்த வதைமுகாமினை ஜெர்மானியப் படைகள் கைவிட்டுச் சென்றன. இதனால் ஓட்டோ பிராங்க் பிழைத்தார். இவருக்கு தனது மகள் எழுதிய நாட்குறிப்பு கிடைத்தது. இதனை இவர் தனது நட்புவட்டாரங்களில் தனது மகளின் நினைவாக சில படிகள் எடுத்து படிக்கக் கொடுத்தார். பின்னர் இது நூலாகவும் வெளியிடப்பட்டது. பல மொழிகளிலும் மொழிபெயர்க்கப்பட்டுள்ளது. தமிழிலும் மொழிபெயர்க்கப்பட்டுள்ளது.

ஆன் பிராங்க் மறைந்து வாழ்ந்த கட்டிடம் இப்போது அவரது நினைவிடமாக மாற்றப்பட்டுள்ளது.

மேற்கோள்கள்
-----------

1. ↑  "Anne Frank Biography (1929–1945)". www.biography.com (ஆங்கிலம்). 2016. 12 சூன் 2016 அன்று பார்க்கப்பட்டது.
2. ↑  ஆனி ஃபிராங்க் (2011). *ஆனி ஃபிராங்க் டைரிக் குறிப்புகள்*. எதிர் வெளியீடு.
**இரானிய நாட்காட்டி** பெர்சியா என வழங்கப்பட்ட ஈரானின் நாட்காட்டிகளைக் குறிக்கும். இவை ஈரான் தவிர ஆப்கானிஸ்தான் மற்றும் பிற இரானிய சமூகங்களிலும் பாவிக்கப்படுகிறது.

தற்போதைய இரானிய நாட்காட்டி புவி நெடுங்கோடு 52.5°கி (அல்லது GMT+3.5h)உள்ள இரானிய நேர வலயத்தில் அறிவியல்படி தீர்மானிக்கப்பட்ட வேனிற்கால சம இரவு நாள் அன்று துவங்குகிறது. இது கிரெகொரியின் நாட்காட்டியை விட துல்லியமாக ஆண்டுத் துவக்கத்தை தீர்மானிக்கிறது. மனித வரலாற்றின் பல நிகழ்வுகளை பதிந்திருக்கும் இரானிய நாட்காட்டி நிர்வாக,காலநிலை மற்றும் சமய காரணங்களுக்காக பலமுறை மாற்றம் கண்டுள்ளது.

ஆங்கிலத்தில் இந்நாட்காட்டி சிலசமயங்களில் *சூரிய ஹிஜ்ரி* என அழைக்கப்படுகிறது. ஆண்டுகளை குறிப்பிடும்போது *AP*(*Anno Persico* என்பதன் சுருக்கம்) என்று பின்னொட்டு தரப்படுகிறது. இந்த நாட்காட்டி கிரெகொரியின் நாட்காட்டியின்படி மார்ச் 21க்கு ஒருநாள் அண்மையில் துவங்குகிறது. கிரெகொரியின் ஆண்டைக் காண இரானிய நாட்காட்டி நாளுடன் 621 அல்லது 622 (ஆண்டின் எப்பகுதியில் கணக்கிடப்படுகிறது என்பதைப் பொறுத்து) கூட்டவேண்டும்.

இரானிய மாதங்கள்
---------------

|   | வரிசை எண் | இரானிய பெயர் | ஆங்கில நாள் | நாட்கள் |
| --- | --- | --- | --- | --- |
| 1 | **ஃபர்வர்தின்** | فروردین | 21 மார்ச் | 31 |
| 2 | **ஓர்டிபெஹெஸ்ட்** | اردیبهشت | 21 ஏப்ரல் | 31 |
| 3 | **க்ஸோர்டாட்** | خرداد | 22 மே | 31 |
| 4 | **தீர்** | تیر | 22 சூன் | 31 |
| 5 | **மோர்டாட்** | مرداد | 23 சூலை | 31 |
| 6 | **க்சாஹ்ரிவார்** | شهریور | 23 ஆகத்து | 31 |
| 7 | **மேஹ்ரி** | مهر | 23 செப்டம்பர் | 30 |
| 8 | **அபான்** | آبان | 23 அக்டோபர் | 30 |
| 9 | **அசார்** | آذر | 22 நவம்பர் | 30 |
| 10 | **தேஜ்** | دی | 22 திசம்பர் | 30 |
| 11 | **பஹ்மான்** | بهمن | 21 சனவரி | 30 |
| 12 | **எஸ்ஃபாந்த்** | اسفند | 20 பிப்ரவரி | 29/30 |

மேற்கோள்கள்
-----------

1. ↑  M. Heydari-Malayeri, A concise review of the Iranian calendar, Paris Observatory.

மேலும் காண்க
------------

* சூரிய நாட்காட்டி
* இசுலாமிய நாட்காட்டி

உசாத்துணை
---------

* Panaino, Antonio (1990). "CALENDARS, i. Pre-Islamic calendars". *Encyclopaedia Iranica* **4**.  ISBN 071009132X.

வெளியிணைப்புகள்
---------------

* Iranian/Persian Calendar/Convertor Persian, Islamic and Gregorian calendar in one, up to 2011
* The Zoroastrian Calendar பரணிடப்பட்டது 2013-04-07 at the வந்தவழி இயந்திரம்
* Meaning of the names of the months in the Persian Calendar
**ஏகபாகநூற்றந்தாதி**  ஓரடியினையே நான்கு முறை எழுதி ஒரு பாடலாக ஆக்கி, வரிதோரும் வெவ்வேறு பொருள் தரக்கூடியதாய் அமைக்கப்பெற்ற நூறு பாட்டுக்களை உடையது ஏகபாகநூற்றந்தாதி ஆகும். இந்நூல் ஆசிரியர் பெரும்புலவர் அரசஞ்சண்முகனார் ஆவர்.

பெயர்க்காரணம்
-------------

ஒரு பாடலின் அந்தம் மற்றொரு பாடலின் ஆதியாக இருக்க யாக்கப்பெற்றமையால் இந்நூல் ஏகபாகநூற்றந்தாதி எனப் பெயர்பெற்றது.

உரை
---

இந்நூலுக்கு ஆசிரியராலேயே உரை எழுதப்பட்டுள்ளது. சி. வை. தாமோதரம்பிள்ளை அவர்கள் 1902 ஆம் ஆண்டு நவம்பர் மாதம் முதல் தொடங்கி நடத்திய ஞானசித்தி இதழில் வெளிவந்தது.

நூற்பா
------

```
                                   திருத்தகை யாகத்த மாலை யதணித் திலகவையே 
                                   திருத்தகை யாகத்த மாலை யதணித் திலகவையே 
                                   திருத்தகை யாகத்த மாலை யதணித் திலகவையே 
                                   திருத்தகை யாகத்த மாலை யதணித் திலகவையே
```

சீர் பிரித்தல்
--------------

1. திரு -- தகு -- ஐயா -- கத்த -- மாலையது -- அணித்து -- இல—கவ்வை -- ஏ
2. திருத்த -- கை -- யாகத்த -- மாலைய -- தண் -- நித்தில -- கவ்வை -- யே
3. திரு -- தகை -- ஆகத்த -- மால், ஐய—தனித்து -- இலக—வை -- ஏ
4. திருத்த -- கை -- ஆகு -- அத்தம் -- ஆலைய -- தணி -- திலக—ஐயே.

பொருள்
------

1. அழகிற் குரிய ஐயனே, கர்த்தனே, மாலைப் பொழுதாயிற்று ( பறவை முதலானவற்றின் ஒலியும் இலவாய் அடங்குகின்றன.
2. பூரணனே ! ஒழுக்கமுள்ள வேள்வித் தலைவா! தண்ணிய முத்து மாலை அணிந்தவனே! அலரோ பரவா நின்றது.
3. இலக்குமி வசிக்கும் பெரிய மார்பகத்தையுடைய விண்டுவுக்குத் தலைவா, தலைவியின் காம வேட்கையைத் தனித்து விளங்கத் தலையளி செய்க.
4. அவள் வாட்டம் திருத்துக. கையின்கனுள்ள பொருளை ஒப்பாய், திருத்தணி ஆலயத்து விளங்கும் திலகம் போல்பவனே, அழகனே!

பார்வை நூல்
-----------

ஆய்வுலகம் போற்றும் ஆசிரியமணிகள், பதிப்பு - வி. மி. ஞானப்பிரகாசம்,சே. ச. க. சி. கமலையா, தமிழ்ப் பண்பாட்டு மன்றம்.
**சண்முகம் ""சாம்" முருகேசு** (*Shanmugam "Sam" Murugesu*) (c.1967 – மே 13, 2005) மலேசியாவிலிருந்து சிங்கப்பூருக்கு 1.03 கிலோ கஞ்சா கடத்தியமைக்காக மரண தண்டனை நிறைவேற்றப்பட்ட சிங்கப்பூர் தமிழர் ஆவார். *சிங்கப்பூரின் போதைப்பொருட்கள் தவறானப் பயனீடு சட்டத்தின்படி* இத்தகைய குற்றங்களுக்கு மரண தண்டனை கட்டாயமாக்கப்பட்டுள்ளது.

வாழ்க்கை வரலாறு
---------------

சண்முகம் வாடகைவண்டி ஓட்டுனராகவும் சார்பிலா சாளரத் துப்புரவாளராகவும் பணியாற்றி வந்தார். அவரது வருமானத்தைக் கொண்டு தமது அன்னை, மனைவி மற்றும் இரு மகன்களைக் கொண்ட தமது குடும்பத்தைத் தவிர சகோதரி மற்றும் அவரது மூன்று குழந்தைகளையும் காப்பாற்றி வந்தார்.

சண்முகம் சிங்கப்பூரின் படைத்துறையில் எட்டு ஆண்டுகள் பணி புரிந்துள்ளார். மேலும் சிங்கப்பூர் விளையாட்டுக் கழகத்தில் நான்காண்டுகள் பணிபுரிந்துள்ளார். நீர் விளையாட்டுக்களில் சிங்கப்பூரின் சார்பாக 1995ஆம் ஆண்டு ஐக்கிய அமெரிக்காவின் அரிசோனா மாநிலத்தின் *அவாசு ஏரி*யில் நடந்த *உலக வாகையாளர் ஜெட்ஸ்கீ இறுதிப் போட்டி*யில் பங்கேற்றுள்ளார்.

அவரது தண்டனையை நிறைவேற்றும் முன்னர் இவரது வழக்கு மரண தண்டனையை எதிர்ப்போரால் மிகவும் பரவலாக ஊடகங்களின் கவனத்தை ஈர்த்தது. உலகிலேயே நாட்டு மக்கள்தொகைக்கு மிக கூடுதலான சட்டபூர்வ மரண விதிப்புக்களை நிறைவேற்றும் நாடாக சிங்கப்பூர் விளங்குவதை இவர்கள் எடுத்துக்காட்டி அதுவரை ஒரு சிறிய போக்குவரத்து குற்றத்தைத் தவிர பெரிய குற்றமெதுவும் இழைக்காத சண்முகத்தின் தண்டனையைக் குறைக்கப் போராடினார்கள். சண்முகத்தின் அன்னையும் தமது மகன் சிங்கப்பூர் இராணுவத்தில் பணியாற்றியதையும் குற்ற வரலாறு இல்லாததையும் கருத்தில் கொண்டு தண்டனையைக் குறைக்க முறையிட்டார்.

மேற்கோள்கள்
-----------

1. ↑  "Misuse of Drugs Act". 2012-02-15 அன்று மூலம் பரணிடப்பட்டது. 2012-09-07 அன்று பார்க்கப்பட்டது.
2. 1 2  "Please don't crush this soul". October 27, 2005. August 29, 2012 அன்று பார்க்கப்பட்டது.

வெளி இணைப்புகள்
---------------

* Petition of Shanmugam s/o Murugesu பரணிடப்பட்டது 2005-12-18 at the வந்தவழி இயந்திரம்
* *Singapore finally finds a voice in death row protest* from *The Observer* newspaper.